Ühel ajal jutukirjandusega debüteeris Luts ka näidenditega. Peterburis koostas ta 1911. a. kolmevaatuselise lustmängu "Pildikesed Paunverest", seejuures kasustades jällegi isiklikke tähelepanekuid Palamuse tuletõrjeseltsi tegevusest, ja lähetas selle Eesti Kirjanduse Seltsi korraldatud näitemängude võistlusele. Arvestades näidendi elava huumoriga tabatud kujusid, rahvalikku keelt ja näitelavalist elevust, määras toimkond autorile 100  rubla ergutusauhinnaks.